เรื่องร้องเรียน: ช่วยอบรมมารยาท เจ้าหน้างานการคลังตลาดนัดจตุจักร ที่เป็นผู้หญิงผมสั้นใส่แว่น มารยาทการพูดกับประชาชนแย่มาก เสียงดังตะคอกใส่ประชาชน ไม่ควรเอาประเภทนี้ไว้เจอคนนะครับ
การดำเนินการของเจ้าหน้าที่: งานการคลัง ขอเรียนว่า สำนักงานตลาดกรุงเทพมหานคร ได้ปรับเปลี่ยนรูปแบบการชำระเงินค่าเช่าแผงค้าที่หน้าเคาน์เตอร์ งานการคลัง ตลาดนัดจตุจักร เป็นการชำระเงินด้วยระบบออนไลน์ ผ่านการสแกนคิวอาร์โค้ด ของแอพพลิเคชั่นทุกธนาคารในโทรศัพท์สมาร์ทโฟน สำหรับโครงการที่ 1 – 30 ใบแจ้งหนี้ (bill payment) ที่จัดทำไว้หน้าเคาน์เตอร์ชำระเงิน งานการคลัง หรือนำใบแจ้งหนี้ (bill payment) ชำระผ่านหน้าเคาน์เตอร์ ของธนาคารกรุงไทย ทุกสาขาทั่วประเทศ เพื่อลดขั้นตอนการรอชำระค่าเช่า สะดวก รวดเร็ว  ตลอด 24 ชั่วโมง โดยผู้เช่านั้น จะต้องไม่มีหนี้ค้างชำระทุกประเภทกับตลาดนัดจตุจักร แต่หากผู้ค้ารายใดมีหนี้ค้างชำระสามารถติดต่อเจ้าหน้าที่งานการคลัง เพื่อชำระเงินหนี้ค้างได้ที่หน้าเคาน์เตอร์ ได้ในวันพุธ - อาทิตย์ ระหว่างเวลา 09.00 น. – 15.30 น.  สำหรับ ส่วนที่ผู้ค้าร้องเรียนเจ้าหน้าที่แสดงกิริยา วาจา มารยาทแย่ นั้น น่าจะเกิดจากผู้ค้ามีหนี้ค้างชำระทำให้ต้องมีค่าปรับในกรณีชำระค่าเช่าเกินเวลากำหนด (ชำระค่าเช่าตั้งแต่วันที่ 1 – 15 ของทุกเดือน) ทำให้ผู้ค้าอาจไม่ไม่พอใจ ซึ่งเจ้าหน้าที่ต้องปฏิบัติตามระเบียบ สัญญา และประกาศที่กำหนด ไม่สามารถยกเว้นหรือลดค่าปรับได้ ซึ่งการลดค่าปรับเป็นอำนาจของคณะกรรมการบริหารสำนักงานตลาดกรุงเทพมหานคร เจ้าหน้าที่จึงจำเป็นต้องปรับตามสัญญา ระเบียบและประกาศที่กำหนด อย่างไรก็ตาม งานการคลัง ได้กำชับและตักเตือนเจ้าหน้าที่รายดังกล่าวแล้ว โดยเน้นย้ำว่าให้บริการแก่ผู้ค้า ผู้มาติดต่อด้วยใบหน้าที่ยิ้มแย้ม พูดจาสุภาพ และมิให้เกิดเหตุการณ์ณืแบบนี้อีกต่อไป จึงเรียนมาเพื่อโปรดทราบ ขอบคุณค่ะ
ความเห็นของผู้แจ้ง: ผมร้องเรียนเรื่องเจ้าหน้าที่ใช้มารยาทไม่สุภาพ แต่สนง.ตลาดกทม.กลับมาวิเคราะว่าผมติดค่าเช่า ซึ่งไม่ใช่ ผมมาเพื่อจ่ายค่าเช่าซึ่งจ่ายตรงเวลาตลอด แค่มาบอกจนท.ว่าจะจ่ายค่า กลับโดนว่ากลับด้วยเสียงตะคอก เสียดสี และไล่ให้ไปจ่ายที่ธนาคาร
พื้นที่: แขวงจตุจักร เขตจตุจักร กรุงเทพมหานคร